**LIITUMISLEPING NR 1.1-4/20xx/xxx**

**Elering AS** (edaspidi: võrguettevõtja), registrikood 11022625, asukoht Kadaka tee 42, 12915 Tallinn, mida esindavad põhikirja alusel juhatuse esimees Kalle Kilk ja juhatuse liige Reigo Kebja,

ning

**........**, (edaspidi: klient) registrikood ...., asukoht ...., mida esindavad põhikirja alusel juhatuse liige .... ja juhatuse liige ....,

(edaspidi võrguettevõtja ja klient eraldi ja koos nimetatuna vastavalt ka pool ja pooled)

sõlmisid käesoleva liitumislepingu (edaspidi: leping) alljärgnevas:

1. **Lepingu ese**
   1. Lepingu sõlmimisega on pooled kokku leppinud, et võrguettevõtja tagab Pakrineeme Sadama sildumiskail paikneval võrguettevõtjale kuuluva gaasi laadimisseadme (edaspidi: Pakrineeme liitumispunkt) ja gaasi ülekandevõrgu (edaspidi ka: ülekandevõrk) poole jäävad gaasipaigaldised vastavuses lepinguga (edaspidi ühiselt: liitumine) ning ühendab need liitumispunktis kliendi nõuetekohase gaasipaigaldisega eesmärgiga luua kliendile võrguühendus. Võrguettevõtja tagab kliendile tähtaegse võrguühenduse gaasi sisestamiseks ülekandevõrku Pakrineeme liitumispunktis alates xx.xx.20xx kuni xx.xx.20xx, millega seoses sõlmivad pooled pärast kliendi gaasipaigaldise ühendamist liitumispunktiga tähtajalise Transmission system operator – Gas facility operation agreement (edaspidi: opereerimisleping).
   2. Leping sätestab kliendi gaasipaigaldise ülekandevõrguga liitumise tingimused, sealhulgas:
      1. liitumisest tulenevad kliendi ja võrguettevõtja õigused, kohustused ja vastutuse;
      2. liitumisega seotud kulude arvestamise põhimõtted ja tasumise korra;
      3. gaasi sisestamisrežiimi liitumispunktis;
      4. kliendi ja võrguettevõtja gaasipaigaldiste omandi ning liitumis- ja mõõtesüsteemi asukoha;
      5. lepingu täitmise tähtaja;
      6. lepingu muutmise ja lõpetamise tingimused;
      7. kliendi gaasipaigaldise nõuetekohasuse tagamise ja kinnitamise tingimused;
      8. muud lepingu täitmiseks vajalikud tingimused.
   3. Lepingu täitmisel lähtuvad pooled lisaks lepingule dokumentidest „Elering AS-i Pakrineemes gaasi ülekandevõrguga ühekordse liitumise tingimused“ (edaspidi: liitumistingimused), kui pooled ei ole võrreldes tüüptingimustega kokku leppinud teisiti, „Elering AS gaasi ülekandevõrgu liitumistasu arvestamise metoodika“ (edaspidi: metoodika), mis moodustavad lepingu lahutamatu osa.
   4. Võrguühenduse loomise järgse gaasi sisestamise eelduseks on järgmiste lepingute sõlmimine kliendi ja võrguettevõtja vahel:
      1. opereerimisleping;
      2. dokumendi "Common Regulations for the Use of Natural Gas Transmission System" (edaspidi: ühise gaasipiirkonna ülekandeteenuse võrgureeglid) alusel ühise gaasipiirkonna võrguleping;
      3. dokumendi Common Regulations for the Natural Gas Balancing of Transmission System alusel Eesti-Läti ühise gaasitsooni bilansileping.
   5. Lepingu allkirjastamisega kinnitab klient, et on viidatud dokumentidega tutvunud ning nende sisust aru saanud.
   6. Kliendi gaasipaigaldise kirjeldus ja võrguühenduse tehnilised näitajad on toodud lepingu lisas 1.
   7. Võrguettevõtja omandisse kuuluvate Pakrineeme sadamas asuvate paigaldiste ja kliendi gaasipaigaldise ühendamise, ühenduse kontrollimise ja lahti ühendamise ning mistahes muud liitumisega seotud tööde maksumust kattev liitumistasu (edaspidi: liitumistasu) prognoositud kalkulatsioon on toodud lepingu lisas 2 ning liitumistasu maksegraafik on toodud lepingu lisas 3.
   8. Lepingule kohalduvad liitumistingimused on toodud lisas 4.
   9. Poolte vahel toimuvad lepingu täitmisega seonduvad koosolekud protokollitakse ning vastavaid Poolte poolt allkirjastatud protokolle kasutatakse lepingu tõlgendamisel.
   10. Võrguettevõtja tagab kliendile lepingu täitmise 5 tööpäeva jooksul pärast Pakrineeme liitumispunktis ühendatava laeva sildumist Pakrineeme sadamas tingimusel, et klient on tasunud selleks hetkeks liitumistasu osamaksed, esitanud tähtaegselt vajalikud dokumendid, mis on võrguettevõtja poolt tähtaegselt nõuetekohaseks tunnistatud, ning Pakrineeme sadamas sildunud laev on ühendamiseks valmis.
   11. Kliendi gaasipaigaldise (sh mõõtesüsteemi) nõuetekohasuse kontrollimine toimub vastavalt liitumistingimustes sätestatule, milleks klient tagab võrguettevõtjale juurdepääsu ja õiguse laeva külastamiseks.
2. **Poolte õigused ja kohustused**
   1. Võrguettevõtja esitab tellimuse lepingu täitmiseks vajalike tööde teostamiseks hiljemalt 3 tööpäeva jooksul pärast liitumistasu esimese osamakse tasumist kliendi poolt. Võrguettevõtjal on õigus lepingu täitmiseks kasutada ka enne lepingu sõlmimist läbiviidud võrguettevõtja hankemenetluse tulemusel sõlmitud hankelepinguid.
   2. Võrguettevõtja teavitab klienti kirjalikult viie (5) tööpäeva jooksul lepingu täitmiseks tellitud tööde maksumuse selgumisest.
   3. Kliendil on õigus saada võrguettevõtjalt teavet lepingu täitmiseks korraldatud tööde kohta, samuti nõuda võrguettevõtjalt lepingu täitmiseks tehtavate ning kliendi poolt liitumistasuna maksmisele kuuluvate kulutuste dokumentaalset tõendamist kulude osas, mida on võrguettevõtjal võimalik kliendile väljastada seaduse alusel või töövõtja loal, kellega on sõlmitud lepingu täitmiseks töövõtuleping. Võrguettevõtja teatab kliendile kirjalikult liitumispunkti valmimisest.
   4. Klient on kohustatud tegema võrguettevõtjaga lepingu lisas nr 1 toodud gaasipaigaldiste ühendamiseks vajalike lubade saamiseks ja servituutide seadmiseks vajalikku koostööd. Klient on samuti kohustatud tagama oma kulul nimetatud gaasipaigaldiste ühendamiseks vajaliku Pakrineeme sadama ja laeva territooriumil jääva ala vabastamise liitumispunktiga ühendamist segavatest või segada võivatest asjadest ja asjaoludest enne tööde algust. Kokkuleppe mittesaavutamisel gaasipaigaldiste püstitamiseks või muude lepingu täitmiseks vajalike lubade või nõusolekute mittesaamisel (sealhulgas planeeringutest tingitud takistused) või kui kliendi tegevus või tegevusetus takistab lepingu täitmist, on võrguettevõtjal õigus peatada lepingu täitmine ajavahemikuks, mis kulub kokkulepete, lubade või nõusolekute saamiseks või lepingu täitmist takistava asjaolu ära langemiseks. Võrguettevõtja algatab sundvalduse seadmise menetluse või pöördub kohtusse ainult kliendi nõusolekul ja kooskõlastusel. Kokkulepete saavutamisega seonduvad kulud kuuluvad liitumistasu hulka.
   5. Võrguettevõtja on kohustatud klienti viivitamatult teavitama mistahes asjaolust, mis takistab või võib takistada lepingust tulenevate võrguettevõtja kohustuste nõuetekohast täitmist või asjaoludest, mis tingivad lepingu täitmise peatamise.
   6. Laeva gaasipaigaldise ja võrguettevõtjale kuuluva SSL-i vahelist sideühenduse katkestust ei loeta võrguettevõtja poolsete kohustuste rikkumiseks.
   7. Võrguettevõtjal on õigus nõuda gaasi sisestamise piiramist või katkestada võrguühendust ette teatamata juhul, kui võrguühenduse piiramine või selle katkestamine on tingitud ohust inimeste elule, tervisele, varale, keskkonnale või kui see on vajalik süsteemivastutuse täitmiseks.
   8. Klient on kohustatud lisaks liitumistingimuste punkti 2.5.10 ja 2.6.7.7. alusel täitma täiendavalt järgnevad kohustused:
      1. edastama võrguettevõtja lepingulise kontaktisikule jooksvalt infot sadamasse laeva saabumise kohta;
      2. juhul, kui klient kasutab laeva ühendamiseks Pakrineeme liitumispunktiga võrguettevõtjale kuuluvat ühendusmoodulit, organiseerib ühendusmooduli transpordi ja selle ühendamise (sh vajalikud ettevalmistused) laeva gaasipaigaldisega klient;
      3. klient organiseerib laeva ühendamise võrguettevõtjale kuuluvate SSL-i seadmetega, mis peab toimuma võrguettevõtja esindaja juuresolekul;
      4. klient kohustub edastama võrguettevõtja lepingulisele kontaktisikule Pakrineeme liitumispunktis ühendatava laeva kontaktisiku andmed pärast lepingu jõustumist;
      5. klient tagab kogu liitumislepingu kehtivuse ajal ööpäevaringse dispetšervalve Pakrineeme liitumispunktiga ühendatud laeva ja võrguettevõtja juhtimiskeskuse vaheliseks infovahetuseks. Pooled on kohustatud hiljemalt kolme (3) tööpäeva jooksul liitumislepingu sõlmimisest edastama teisele poolele kirjalikult omapoolsed dispetšervalve kontaktisikud ja -andmed (telefoninumber, elektronposti aadress jne);
      6. klient on kohustatud tagama tehnilistel põhjustel gaasivarustuse katkemisel kliendist tingitud põhjusel võrguühenduse rikke likvideerimise valmisoleku 1 tunni jooksul alates rikkest teada saamisest;
      7. klient peab tagama toimiva andmesideühenduse Pakrineeme liitumispunktiga ühendatud laeva ja võrguettevõtjale kuuluva SSL-i vahel.;
3. **Liitumistasu arvestamine ning maksed** 
   1. Klient on kohustatud tasuma võrguettevõtjale liitumistasu arvetel märgitud maksetähtpäevadeks. Klient on kohustatud arve tasumisel viitama arvel märgitud viitenumbrile.
   2. Kõigile maksetele lisandub käibemaks vastavalt õigusaktides sätestatule.
   3. Klient tasub võrguettevõtjale liitumise eest liitumistasu, mis peab katma kõik võrguettevõtja poolt kliendi liitumiseks tehtud tegelikud ja põhjendatud kulutused. Liitumistasu prognoositud eeldatav suurus on sätestatud lepingu lisas nr 2 toodud kalkulatsioonis. Pooled on lepingu sõlmimisel kokku leppinud, et nimetatud liitumistasu suurus ja kuluread on üksnes prognoos, mille puhul on võrguettevõtja lähtunud parimast olemasolevast teadmisest ja praktikast ning liitumistasu tegelik täpne suurus selgub lepingu täitmise käigus, sh võib lisanduda ka lisas nr 2 esitamata kuluridasid. Pooled kohustuvad teavitama teineteist viivitamatult kõigist asjaoludest, mis võivad mõjutada prognoositud liitumistasu suurust.
   4. Klient maksab liitumistasu lepingu lisas 3 oleva maksegraafiku alusel arvestades punktis 3.6 sätestatud erisust. Pooled on kokku leppinud, et liitumistasu maksmisel aluseks olev maksegraafik on koostatud ja seda tuleb vajadusel muuta lähtudes põhimõttest, et kõik võrguettevõtja poolt kliendi liitumiseks tehtud mõistlikud ja põhjendatud kulutused tuleb kliendi poolt tasuda võrguettevõtjale osadena ette vastavalt võrguettevõtja poolt tehtavatele töödele ja selle alusel koostatud maksegraafikule (v.a maksegraafikujärgne viimane osamakse).
   5. Klient kohustub esialgselt prognoositud liitumistasu suuruse muutumisel sõlmima võrguettevõtjaga viimase nõudel kirjaliku kokkuleppe lepingu lisas 2 toodud liitumistasu kalkulatsiooni ja/või maksegraafiku muutmiseks, lähtudes lepingu punktides 3.3 – 3.5 sätestatust.
   6. Võrguettevõtjal on õigus nõuda kliendilt lepingus sätestatud liitumistasu arvel liitumislepingu täitmiseks tehtud tegelike, põhjendatud ja mõistlike kulutuste hüvitamist enne lepingus sätestatud liitumistasu maksmise tähtpäeva juhul, kui võrguettevõtja alustab kliendi soovil ning kliendiga kokku lepitud ulatuses lepingu täitmiseks vajalikke töödega enne liitumistasu esimese osamakse laekumist. Nimetatud kulutuste hüvitamine toimub üks kord kuus kümne (10) päeva jooksul pärast võrguettevõtja poolt eelmisel kuul teostatud eeltoodud liitumisega seotud tööde ja nende maksumuse aruande esitamist kliendile. Kliendi poolt käesoleva punkti alusel tasutud summad võetakse arvesse lepingu alusel tasumisele kuuluva liitumistasu viimase osamakse suuruse arvutamisel.
   7. Kui liitumistasu eest teostavate tööde valmimisel selgub, et klient on liitumistasu prognooside alusel tasunud võrguettevõtjale liitumistasu suuremas summas, kui liitumislepingu täitmiseks tehtud tegelikud kulud, tagastab võrguettevõtja kliendile enammakstud summad kolmekümne (30) päeva jooksul liitumistasu eest teostavate tööde valmimise kohta lõppakti allakirjutamisest arvates.
   8. Kui klient ei tasu võrguettevõtjale liitumistasu maksetähtpäevaks, siis on klient kohustatud maksma võrguettevõtjale viivist 0,05% (null koma null viis protsenti) maksetähtpäevaks tasumata makselt päevas kuni kogu makse täieliku laekumiseni võrguettevõtja pangakontole.
   9. Kui võrguettevõtja hilineb punktis 3.7 nimetatud tasu maksmisega, siis on võrguettevõtja kohustatud maksma kliendile viivist 0,05% (null koma null viis protsenti) maksetähtpäevaks tasumata makselt päevas kuni kogu makse täieliku laekumiseni kliendi pangakontole.
   10. Kui klient tasub lepingust tuleneva liitumistasu osamakseid, loetakse esimeses järjekorras makstuks liitumistasu esimene osamakse, seejärel teine osamakse ja seejärel ülejäänud osamaksed. Kirjeldatud tasumise järjekord kehtib sõltumata kliendi ühepoolsest tahtest.
   11. Juhul, kui klient tasus võrguettevõtjale tagatise võrguettevõtja omandisse kuuluva ühendusmooduli kasutamiseks laeva ühendamiseks liitumispunktiga ja gaasi sisestamiseks ülekandevõrku, tagastab võrguettevõtja kliendi poolt deposiitkandena tasutud tagatise 30 päeva jooksul pärast ühendusmooduli tagastamist võrguettevõtjale.
4. **Gaasipaigaldiste omand**
   1. Pooled on kokku leppinud, et kliendi ja võrguettevõtja gaasipaigaldiste omandi piiri määrab vastav liitumispunkt vastavalt lepingu lisale 1.
   2. Võrguettevõtjale ja kliendile kuuluvate gaasipaigaldiste paiknemise kirjeldus on toodud lepingu lisas 1. Lepingule allakirjutamisega kinnitab klient, et on piisavalt tutvunud liitumispunkti tehniliste andmetega ja paiknemise kirjeldusega ning hinnanud laeva sobivust liitumispunktiga ühendamiseks. Nimetatud muutuse korral on pooled kohustatud allkirjastama uue lepingu lisa 1 kümne (10) tööpäeva jooksul pärast seda, kui võrguettevõtja on selle kliendile esitanud.
   3. Kumbki pool kohustub tagama tema omandis või valduses oleva gaasipaigaldise säilimise, korrashoiu ja vastavuse kehtivatele õigusaktidele ning poolte vahel sõlmitud lepingutele, kui pooled ei ole kokku leppinud teisiti.
5. **Lepingu täitmine ja vastutus**
   1. Võrguettevõtjal on õigus peatada lepingu ning omapoolsete kohustuste täitmine, kui klient rikub oluliselt lepingust või õigusaktidest tulenevaid kohustusi (sh juhul, kui klient ei ole taganud oma gaasipaigaldise nõuetekohasust või täitnud muid liitumistingimustest tulenevaid kohustusi) või kui kohustuste täitmise peatamise õigus tuleneb muudest lepingu sätetest. Võrguettevõtja esitab lepingu peatamise teate kirjalikult ja lepingu peatamine algab teate esitamisest. Kui see on võimalik, informeerib võrguettevõtja lepingu peatamisest klienti vähemalt seitse (7) kalendripäeva ette ning peatub juhul, kui klient ei ole ka eelnimetatud perioodi jooksul lepingu peatamist põhjustanud asjaolusid kõrvaldanud. Kui võrguettevõtja kohustuste täitmise peatamise õigus tuleneb muudest lepingu sätetest, on võrguettevõtjal õigus peatada lepingu ning omapoolsete kohustuste täitmine kliendile ette teatamata vastavast peatamise alusest teadasaamisel. Lepingu täitmise peatamise korral peab klient hüvitama võrguettevõtjale juba tehtud kulutused, samuti lepingu täitmise peatamise ning täitmise taasalustamisega seotud põhjendatud täiendavad kulutused. Lepingu täitmise peatamise korral pikeneb võrguühenduse valmimise tähtaeg aja võrra, mil lepingu täitmine oli peatatud. Peatamise aluse äralangemisel jätkab võrguettevõtja lepingu täitmist, teavitades sellest klienti
   2. Pool ei vastuta oma lepingust või õigusaktidest tuleneva kohustuse täitmata jätmise ja/või mittenõuetekohase täitmise (kohustuse rikkumine) eest ning ei ole seetõttu muuhulgas kohustatud hüvitama teisele poolele kohustuse rikkumisega tekitatud kahju ja teisel poolel ei ole õigust tugineda muul viisil oma õiguste teostamisel kohustuse rikkumisele, kui kohustuse rikkumine on vabandatav ning millist asjaolu kohustust rikkunud pool ei saanud mõjutada või mille ettenägemist või arvestamist lepingu sõlmimise ajal, vältimist või tagajärgedest ülesaamist ei saanud kohustust rikkunud poolelt mõistlikkuse põhimõttest lähtudes oodata, sealhulgas:
      1. loodusõnnetused;
      2. tulekahjud;
      3. streik, diversiooniakt või rahutused;
      4. eriolukorra või sõjaolukorra väljakuulutamine;
      5. kohustuse rikkumine teise poole poolt;
      6. teise poole tegevus või tegevusetus;
      7. majandusblokaad gaasisüsteemiga ühendsüsteemis töötavate riikide vahel;
      8. Ilmastikuolud (sh torm), mis ei võimalda laeva liitumispunktiga ühendada või tingivad vajaduse laeva liitumispunktist lahti ühendamiseks;
      9. ESD (*Emergency Shutdown*) ja/või HIPPS (High Integrity Pipeline Protection System) rakendumisel gaasivoo sulgemiseks;
   3. Kui punktis 5.2 nimetatud asjaolu, sündmus, tegevus või tegevusetus on ainult ajutine, ei vastuta pool kohustuse rikkumise eest üksnes aja vältel, mil see asjaolu, sündmus, tegevus või tegevusetus mõjutas kohustuse täitmist.
   4. Pooled on kohustatud teavitama teineteist esimesel võimalusel punktis 5.2 nimetatud asjaolu esinemisest, selle mõjust ja ulatusest poole võimele oma kohustusi täita, samuti nimetatud asjaolu äralangemisest. Selle kohustuse rikkumisel kaotab kohustust oluliselt rikkunud pool õiguse tugineda takistavale asjaolule alates takistava asjaolu tekkimisest või selle äralangemisest kuni vastava teatamise kohustuse täitmiseni.
   5. Punktis 5.2 nimetatud asjaolu, sündmuse, tegevuse või tegevusetuse esinemine ei vabasta pooli kohustusest võtta tarvitusele kõik võimalikud abinõud kohustuse rikkumisega tekitatava kahju ja muu negatiivse mõju vältimiseks või vähendamiseks.
   6. Klient teeb võrguettevõtjale viivitamatult teatavaks lepinguga võetud kohustuste täitmist ohustava või ohustada võiva avariiohtliku olukorra või avarii või muu asjaolu.
   7. Leping lõpeb pärast lepinguliste nõuetekohaste kohustuste täitmist Poolte poolt, laeva lahti ühendamist liitumispunktist ning ühendusmooduli tagastamist võrguettevõtjale juhul, kui klient seda kasutas.
6. **Kahju hüvitamine**
   1. Pooled on kohustatud hüvitama lepingu täitmisel või muul viisil seoses lepinguga teisele Poolele tekitatud kahju üksnes ja ainult käesolevas peatükis sätestatud juhtudel, ulatuses ja tingimustel. Vastutuse piirangud ei kehti kahju tahtliku tekitamise puhul.
   2. Kohustust rikkunud Pool hüvitab üksnes teise Poole gaasipaigaldistele või muudele Poole kohustuse rikkumisega tekkinud otsese varalise kahju.
   3. Pooltel on õigus nõuda teineteiselt hüvitamisele kuuluva kahju olemasolu ja suuruse ning kahju hüvitamise aluse olemasolu kindlakstegemiseks vajalike tõendite ja muude dokumentide ning teabe esitamist.
   4. Kliendil ei ole ühelgi juhul õigus nõuda võrguettevõtjalt kahju hüvitamist, mis tekkis õigusaktides sätestatud võrguettevõtja õiguste teostamisest võrguettevõtja poolt või võrguettevõtja poolt gaasivoo sulgemiseks ESD (*Emergency Shutdown*) ja/või HIPPS (*High integrity Pileline Protection System*) rakendamisel ja laevale liitumispunktist erakorralise lahti ühendamise käsu andmisel ohutuse ja/või ülekandevõrgu töökindluse tagamiseks.
   5. Võrguettevõtjal on õigus punktis 6.4 nimetatud gaasivoo sulgemisel esitada kliendile nõude gaasivoo sulgemisel ja laeva erakorralise lahti ühendamisest tingitud kahju hüvitamiseks juhul, kui gaasivoo sulgemine ja laeva erakorraline lahti ühendamise vajadus on tingitud kliendi tegevusest või tegevusetusest**.**
7. **Lepingu kehtivus**
   1. Leping on sõlmitud koos 4 lisaga.
   2. Leping on allkirjastatud digitaalselt ja seda saab muuta üksnes poolte kokkuleppel.
   3. Leping lõpeb:
      1. poolte lepingus sätestatud kohustuste nõuetekohase täitmisega;
      2. poolte kirjalikul kokkuleppel
      3. esineb vähemalt üks tüüptingimuste peatükis 2.8. sätestatud juht;
      4. lepingust taganemisel või ülesütlemisel lepingus ettenähtud juhtudel ühe poole avaldusel.
   4. Võrguettevõtjal on õigus leping üles öelda, teatades sellest kirjalikult kliendile neliteist (7) päeva ette ning tingimusel, et klient ei ole ka eelnimetatud 7-päevase perioodi jooksul puudusi kõrvaldanud, kui:
      1. klient ei ole tasunud lepinguga kokkulepitud makseid (sealhulgas liitumistasu) kokkulepitud tähtpäevaks või
      2. klient rikub oluliselt muid lepingus või õigusaktides sätestatud kohustusi või
      3. esineb üks või mitu lepingu punktides 8.7.1-8.7.4 nimetatud asjaolu ning selle või mõne muu kliendi poolt vastavuses punktiga 8.7.5 teatatud asjaolu tõttu on ilmne, et klient ei suuda lepingut nõuetekohaselt täita;
      4. lepingu täitmine on peatatud ja peatamise kestus kokku on üheksakümmend (30) päeva või rohkem
      5. ....
   5. Kliendil on õigus taganeda lepingust, teatades sellest kirjalikult võrguettevõtjale kolmkümmend (30) päeva ette.
   6. Lepingust taganemisel ükskõik kumma poole poolt lepingus või õigusaktides sätestatud alustel, tagastab võrguettevõtja kliendile viimase poolt liitumistasuna tasutud summad, arvestades sellest eelnevalt maha kõik võrguettevõtja poolt lepingu täitmiseks juba tehtud ja taganemise avalduse saamise hetkeks lepingu täitmiseks juba sõlmitud töövõtulepingute ülesütlemiseks vältimatult tehtavad põhjendatud ja tõendatud kulud ning muud kliendi poolt võrguettevõtjale lepingu alusel tasumisele kuuluvad maksed. Klient ei ole siiski kohustatud maksma võrguettevõtjale käesoleva lepingu alusel mistahes maksetena kokku rohkem kui lepingus sätestatud liitumistasu summa.
   7. Kui võrguettevõtja on lepingust taganemisel lepingu punktis 7.4 sätestatud alusel lepingu täitmiseks juba teinud või on taganemise avalduse saamise hetkeks lepingu täitmiseks juba sõlmitud töövõtulepingutest taganemiseks vältimatult kohustatud tegema selliseid põhjendatud ja tõendatud kulutusi, mis ületavad kliendi poolt võrguettevõtjale selleks hetkeks tegelikult tasutud liitumistasu, on klient kohustatud niisugused liitumistasuna tasutud summasid ületavad kulutused võrguettevõtjale viimase nõudel hüvitama kolmekümne (30) päeva jooksul vastava põhjendatud nõude saamisest.
   8. Võrguettevõtja peab punkti 7.6 alusel kliendile tagastamisele kuuluva summa, mille suuruse üle puudub vaidlus, tasuma kliendile kolmekümne (30) päeva jooksul pärast lepingu lõppemist. Nimetatud summa või muu käesoleva lepingu alusel kliendile tasumisele kuuluva summa tasumisega viivitamisel on võrguettevõtja kohustatud maksma kliendile viivist 0,05% (null koma null viis protsenti) maksetähtpäevaks tasumata makselt päevas kuni kogu makse täieliku laekumiseni kliendi pangakontole.
   9. Lepingu lõppemisel mistahes muul alusel kui lepingus sätestatud kohustuste nõuetekohase täitmisega, tagastab põhivõrguettevõtja kliendile viimase poolt liitumistasuna tasutud summad, arvestades sellest eelnevalt maha kõik põhivõrguettevõtja poolt lepingu täitmiseks juba tehtud ning lepingu lõppemisega seoses vältimatult tehtavad kulud, sh lepingu täitmiseks sõlmitud töövõtulepingute alusel tehtud kulud ning nende töövõtulepingute lõpetamiseks vältimatult tehtavad kulud, ning muud kliendi poolt põhivõrguettevõtjale lepingu alusel tasumisele kuuluvad maksed. Kliendil on õigus küsida põhivõrguettevõtjalt teavet ja tõendeid käesoleva punkti alusel tehtava mahaarvamise aluseks olevate kulude olemasolu ja suuruse kohta.
   10. Kui võrguettevõtja on lepingu lõppemisel mistahes muul alusel kui lepingus sätestatud kohustuste nõuetekohase täitmisega juba teinud kulutusi lepingu täitmiseks, sh lepingu täitmiseks sõlmitud töövõtulepingute alusel, või peab vältimatult tegema kulutusi lepingu lõppemisega seoses, sh lepingu täitmiseks sõlmitud töövõtulepingute lõpetamiseks, ning sellised kulutused ületavad kliendi poolt võrguettevõtjale tegelikult tasutud liitumistasu, on klient kohustatud niisugused liitumistasuna tasutud summasid ületavad kulutused võrguettevõtjale viimase nõudel hüvitama kolmekümne (30) päeva jooksul vastava põhjendatud nõude saamisest.
8. **Muud kokkulepped**
   1. Alates lepingu jõustumisest lõpevad pooltevahelised varasemad kokkulepped lepinguga sätestatud liitumispunktide suhtes.
   2. Lepingule allakirjutamisega kinnitab klient, et talle on antud piisav võimalus lepingu sisuga tutvumiseks ning ta on sellega tutvunud ja selle sisust aru saanud. Samuti kinnitab klient lepingule allakirjutamisega, et ta on esitanud võrguettevõtjale õigusaktidest tulenevad load ja kooskõlastused ning et need kehtivad lepingu sõlmimisel ning kogu lepingu kehtivuse aja jooksul.
   3. Klient on teadlik, et kliendiga sõlmitakse tähtajaline võrguleping ja kliendi gaasipaigaldis ühendatakse võrku ning võrguettevõtja tagab nõuetekohase võrguühenduse (võrguühenduse loomine) ainult juhul, kui kliendi gaasipaigaldis vastab lepingus, liitumistingimustes ja õigusaktides nimetatud nõuetele (nõuetekohane gaasipaigaldis), sh on esitatud kõik lepingus, liitumistingimustes ja õigusaktides nõutud dokumendid.
   4. Kui lepingu mõni säte on täielikult või osaliselt vastuolus õigusaktiga ja on seetõttu tühine või tunnistatud kehtetuks või ei ole seaduse kohaselt lepingu osaks, ei mõjuta see lepingu kui terviku kehtivust ning pooled kohustuvad täitma lepingut osas, milles see ei ole tühine või kehtetuks tunnistatud või milles see on seaduse kohaselt lepingu osaks. Pooled on samuti kohustatud alustama viivitamata läbirääkimisi ning sõlmima mõistliku aja jooksul kokkuleppe tühiste või kehtetuks tunnistatud sätete asendamiseks niisuguste sätetega, mis on kehtivad ja loovad poolte jaoks võimalikult sarnase õiguste ja kohustuste tasakaalu võrreldes õiguste ja kohustuste tasakaaluga, mis eksisteeris poolte vahel vastavalt eespool nimetatud tühistele või kehtetuks tunnistatud sätetele.
   5. Pooltel ei ole õigust anda lepingust tulenevaid õigusi ja/või kohustusi üle kolmandatele isikutele ega koormata neid kolmandate isikute kasuks ilma teise poole kirjaliku nõusolekuta. Võrguettevõtjal on siiski õigus mistahes hetkel anda kõik lepingust tulenevad õigused ja/või kohustused üle võrguettevõtja tütaräriühingule, kelle omandisse või valdusesse antakse võrguettevõtja, ning lepingu allakirjutamisega loetakse, et klient on andnud oma kirjaliku nõusoleku selliseks õiguste ja/või kohustuste üleandmiseks ning kohustub sõlmima vajadusel vastavad kokkulepped.
   6. Pooled on kohustatud lepingu kehtivuse ajal, samuti pärast lepingu lõppemist hoidma saladuses seoses lepingu sõlmimisega ja selle täitmisega neile teise poole kohta teatavaks saanud mistahes teavet, mille avaldamine võib kahjustada teise poole huve või mille saladuses hoidmise vastu teisel poolel eeldatavalt on või võib olla huvi. Pool võib teabe avaldada oma nõustajatele, kellel on saladuse hoidmise kohustus ning samuti kohtule või ametiasutustele viimaste nõudmisel.
   7. Klient on kohustatud teatama võrguettevõtjale viivitamatult kirjalikult:
      1. kui selleks pädev isik või organ on otsustanud juriidilisest isikust kliendi lõpetada, seahulgas sundlõpetada;
      2. kui kliendi vastu on esitatud hagiavaldus summas, mis ületab kakskümmend protsenti (20%) kliendi omakapitalist;
      3. kui kliendi suhtes on esitatud avaldus pankroti väljakuulutamiseks või temale on esitatud pankrotihoiatus;
      4. kui toimub juriidilisest isikust kliendi ühinemine, jagunemine või ümberkujundamine;
      5. kõigist asjaoludest, mis mõjutavad või võivad mõjutada lepingus sätestatud kliendi kohustuste täitmist.
   8. Poolel on õigus tasaarvestada tema poolt teisele poolele tasumisele kuuluvat makset üksnes poolte kokkuleppel.
   9. Võrguettevõtja on kohustatud kliendi nõudel andma kliendile informatsiooni lepingu täitmise, sh võrguühenduse valmimise ning kliendi liitumist puudutavate tehniliste andmete (see tähendab liitumispunkti skeemi, seadmete spetsifikatsioone ja muid tehnilisi näitajaid/skeeme/jooniseid, mis on kliendi liitumisega seotud) kohta.
9. **Erimeelsuste lahendamine**
   1. Lepingu täitmisest, muutmisest või lõpetamisest tulenevaid eriarvamusi ja vaidlusi lahendavad pooled eelkõige läbirääkimiste teel.
   2. Poole tegevuse või tegevusetuse peale, mis on vastuolus maagaasiseadusega või selle alusel kehtestatud õigusaktidega, võib teine pool esitada kirjaliku kaebuse Konkurentsiametile.
   3. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus Harju maakohtus.
10. **Tahteavaldused**
    1. Kõik lepingu täitmisega või lepingust tulenevate vaidlustega seotud teated, nõusolekud, kooskõlastused ja muud tahteavaldused, samuti muu teave (edaspidi: tahteavaldus), mis omavad õiguslikku tähendust, tuleb teise poole kontaktisikule esitada kirjalikus vormis. Informatsioonilise iseloomuga teated, mille edastamisel teisele poolele ei ole õiguslikke tagajärgi, võib esitada ka kirjalikku taasesitamist võimaldavas vormis.
    2. Tahteavaldus loetakse kättesaaduks juhul, kui see on edastatud teisele poolele üle allkirja vastu või elektronposti teel lepingus märgitud või teisele poolele kirjalikult teatatud elektronpostiaadressile e-kirja teel. Kõik lepingu täitmisega seotud tahteavaldused, millega ei kalduta kõrvale lepingu tingimustest, loetakse kehtivalt ja poolte jaoks siduvalt antuks üksnes siis, kui need on antud lepingus nimetatud isikute või nende poolt otseselt selleks volitatud isikute poolt.
11. **Poolte kontaktaadressid ja –isikud**
    1. Lepingu täitmisega või lepingust tulenevate vaidlustega seotud küsimuste, välja arvatud lepingu tingimuste muutmine, lahendamiseks määravad pooled oma kontaktisikuteks järgmised isikud:

**Võrguettevõtja Klient**

Elering AS **…………**

Kontaktaadress: Kontaktaadress:

Kadaka tee 42, ……………,

12915 Tallinn ……………..

telefon: 715 1222 telefon: ……………

e-post: [info@elering.ee](mailto:pv@energia.ee) e-post: ...................

Kontaktisik: Kontaktisik:

……… ……

……… ………….

telefon: …….. telefon: …….

e-post: ……… e-post: ........

* 1. Pool peab viivitamatult teatama teisele poolele punktis 11.1 toodud kontaktisikute ja andmete muutumisest.

**Poolte allkirjad:**

**Võrguettevõtja Klient**

/*allkirjastatud digitaalselt*/ /*allkirjastatud digitaalselt*/

Kalle Kilk ……

Juhatuse esimees Juhatuse liige

/*allkirjastatud digitaalselt*/ /*allkirjastatud digitaalselt*/

Reigo Kebja ……

Juhatuse liige Juhatuse liige

*Liitumislepingu nr 1.1-4/20xx/xxx lisa nr 1:*

*Liitumispunkti ja gaasipaigaldiste*


*kirjeldus ja võrguühenduse tehnilised näitajad koos liitumisskeemiga*

1. Liidetava gaasipaigaldise asukoht: Pakrineeme katastriüksusel (43101:001:1889), mille aadress on Paldiski linn, Lääne-Harju vald, Harju maakond, Pakrineeme Sadamas (sadamakood: EEPAK) ,asuv sildumiskai ning selle ühendus liitumispunktini.
2. Liidetava gaasipaigaldise iseloomustus: Pakrineeme liitumispunktiga ühendataval laeval ....... asuv gaasipaigaldis.
3. Liitumispunkti asukoht: Pakrineeme katastriüksusel (43101:001:1889), mille aadress on Paldiski linn, Lääne-Harju vald, Harju maakond, gaasipaigaldisel asuva sildumiskail paikneva gaasi laadimisseadme ühendusega koordinaatidega X 6583797.22 ja Y 504284.86g (edaspidi: Marine Loading Arm ehk MLA) ühendusäärikul. Liitumispunkt on ühtlasi ka kliendi ja võrguettevõtja vaheliseks teeninduspiiriks.
4. Liitumispunkti gaasivoo parameetrid
   1. Võrguettevõtja tagab kliendile tehnilise maksimaalse läbilaskevõimsusega:
      1. Lubatud maksimaalne tootmisvõimsus[[1]](#footnote-2): … MW;
      2. Lubatud minimaalne tootmisvõimsus: … MW;
      3. Maksimaalne töörõhk: 75 bar(g);
      4. Minimaalne töörõhk: 16 bar(g);
      5. Maksimaalne gaasi temperatuur: 40 ºC;
      6. Minimaalne gaasi temperatuur: 5 ºC.
   2. Kliendi poolt võrku sisestatava gaasi energiakogus: … GW/h.
5. Laeva tehniliste andmete muutumisel on võrguettevõtjal õigus muuta liitumispunkti gaasivoo parameetreid.
6. Võrguühenduse kasutamine toimub vastavalt opereerimislepingus sätestatud tingimustele, ühise gaasipiirkonna ülekandeteenuse võrgureeglitele ning vajadusel ka muudele võrguettevõtja poolt kehtestatud asjakohastest dokumentidest tulenevatele reeglitele. Võrguühenduse kasutatav võimsus arvutatakse süsteemi terviklikkust ja ülekandevõrgu talitlusnõudeid arvestades ning avaldatakse võrguettevõtja poolt sisend-väljund punkti võimsusena. Sisend-väljund punkti võimsust mõjutavad muuhulgas gaasitarbimine ja gaasivood teistes sisend-väljund punktides.
7. Võrguettevõtja teostab liitumistasu eest:

5.1 MLA ja laevaga ühendatud ühendusmooduli omavaheline ühendamine;

5.2 SSL-i seadistamine ja ühenduse toimimise kontrollimine.

1. Gaasipaigaldise mõõtesüsteem tagatakse kliendi poolt, mis vastab liitumistingimustes sätestatule.
2. Gaasi koguste ja kvaliteedi mõõdetud andmete edastamise tagab klient võrguettevõtja infosüsteemi SSL-i kaudu vastavalt liitumistingimustes sätestatule.
3. Klient tagab gaasivõrku sisestatava gaasi kvaliteedi vastavuse Majandus- ja Kommunikatsiooniministri 28.07.2017 määruse gaasituru toimimise võrgueeskirja lisas „Gaasisüsteemi sisestava gaasi kvaliteeditingimused“ ja liitumistingimuste lisas 4 sätestatud nõuetele (edaspidi ühiselt: gaasi kvaliteedinõuded). Kliendi poolt võrku sisestatava gaasi kvaliteedi vastavust hinnatakse kliendi mõõtesüsteemi alusel.
4. Võrguühenduse piiramine:
   1. Klient on kohustatud piirama liitumispunktis gaasi sisestamist juhul, kui selle vajadus tuleneb ülekandevõrgu läbilaskevõime tehnilistest piirangutest, gaas ei vasta kvaliteedinõuetele või muul liitumistingimustes sätestatud olukorras;
   2. Võrguettevõtja teavitab liitumispunktis gaasi sisestamise piiramise vajadusest kliendi ööpäevaringse dispetšervalve kontaktisikut esimesel võimalusel;
   3. Klient on kohustatud piirama sisestatava gaasi kogust hiljemalt 2 tunni jooksul alates võrguettevõtja poolt vastava käsu edastamist;
   4. Klient on kohustatud teavitama võrguettevõtjat omapoolse gaasi sisestamise piiramisest esimesel võimalusel, kuid mitte hiljem kui 2 tundi pärast piiramise rakendamist.
5. Võrguühenduse sulgemine:
   1. Võrguettevõtjal on õigus sulgeda võrguühendus klienti ette teavitamata juhul, kui katkenud laeva ja SSL-i vaheline sideühenduse ja ESD (*Emergency Shutdown Valve*) ja/või HIPPS (*High integrity Pileline Protection System*) signaali edastamine, mis tingib võrguettevõtja gaasipaigaldises sulgekraanide automaatika rakendamise;
   2. Võrguettevõtjal on õigus sulgeda võrguühendus kui klient ei ole hiljemalt 2 tunni jooksul alates gaasi piiramise käsu teate esitamisest võrguettevõtja poolt piiranud gaasi sisestamist;
   3. Võrguettevõtjal on õigus sulgeda võrguühendus juhul, kui katkenud on laeva ja SSL-i vaheline andmesideühendus, mis ei ole taastatud hiljemalt 5 tunni jooksul ning klient ei esita liitumistingimustes nõutud andmeid muude infokanalite kaudu.
   4. Võrguettevõtja teavitab kliendi ööpäevaringse dispetšervalve kontaktisikut gaasivoo sulgemisest 2 tundi ette välja arvatud juhul, kui võrguühenduse sulgemine on punktis 12.1 olukorras, esineb oht inimeludele, keskkonnale ja/või ülekandevõrgu toimimisele.
6. Liitumisühenduse põhimõtteskeem



Joonis 1. Pakrineeme liitumispunkti põhimõtteskeem

**Poolte allkirjad:**

**Võrguettevõtja Klient**

/*allkirjastatud digitaalselt*/ /*allkirjastatud digitaalselt*/

Kalle Kilk ……

Juhatuse esimees Juhatuse liige

/*allkirjastatud digitaalselt*/ /*allkirjastatud digitaalselt*/

Reigo Kebja ……

Juhatuse liige Juhatuse liige

### *Liitumislepingu nr. 1.1-4/20xx/xxx lisa nr 2*

*Prognoositud eeldatava liitumistasu kalkulatsioon*

|  |  |  |
| --- | --- | --- |
|  |  |  |

**Prognoositud liitumistasu kalkulatsioon Pakrineeme liitumispunktis liitumisel**

|  |  |
| --- | --- |
| **Tööd ja materjalid** | Hind EUR (ilma KM-ta) |
| Toimingutasu | 6 400 |
| Laeva ühendamine võrguettevõtja MLA ja SSL-ga | xxxxx |
| Mistahes muud liitumisega seotud kulud | xxxxx |
| **Kokku** | **xxxx** |

Kokku on eeldatav liitumistasu **XXXX eurot,** millele lisandub käibemaks seaduses sätestatud suuruses. Eeldatav liitumistasu (va toimingutasu) lõplik maksumus selgub pärast laeva lahti ühendamist Pakrineeme liitumispunktist.

**Poolte allkirjad:**

**Võrguettevõtja Klient**

/*allkirjastatud digitaalselt*/ /*allkirjastatud digitaalselt*/

Kalle Kilk ……

Juhatuse esimees Juhatuse liige

/*allkirjastatud digitaalselt*/ /*allkirjastatud digitaalselt*/

Reigo Kebja ……

Juhatuse liige Juhatuse liige

*Liitumislepingu nr. 1.1-4/20xx/xxx lisa nr 3:*

*Liitumistasu tasumise maksegraafik*

**Prognoositud eeldatava liitumistasu tasumise maksegraafik**

|  |  |
| --- | --- |
| **Maksegraafik** | **Summa**  **(käibemaksuta)**  **EUR** |
| Liitumistasu 1. osamakse (20 % prognoositud liitumistasust) – väljastatakse 3 tööpäeva jooksul alates lepingu sõlmimist ning kuulub tasumisele ... päeva jooksul pärast arve esitamist. | ... € |
| Liitumistasu 2. osamakse (moodustab ülejäänud osa tegelikust liitumistasu 90 %) – väljastatakse 5 tööpäeva jooksul pärast laeva ühendamist liitumispunktiga ning kuulub tasumisele 14 päeva jooksul pärast alates arve esitamist.  Liitumistasu 2. osamaksele lisandub toimingutasu 4 100 € | ... €    4 100 € |
| Liitumistasu 3. osamakse (ülejäänud osa tegelikest kuludest, millest on maha arvestatud kliendi poolt varem liitumistasu) – väljastatakse 5 tööpäeva jooksul pärast laeva lahti ühendamist liitumispunktiga ning kuulub tasumisele 14 päeva jooksul pärast arve esitamist  3. osamaksele lisandub toimingutasu 4 100 € | .... €2 300 € |
| **KOKKU** | **... €** |

**Lisandub käibemaks seaduses sätestatud ulatuses.**

**Poolte allkirjad:**

**Võrguettevõtja Klient**

/*allkirjastatud digitaalselt*/ /*allkirjastatud digitaalselt*/

Kalle Kilk ……

Juhatuse esimees Juhatuse liige

/*allkirjastatud digitaalselt*/ /*allkirjastatud digitaalselt*/

Reigo Kebja ……

Juhatuse liige Juhatuse liige

1. - tootmisvõimsus tähendab käesoleva lepingu mõistes gaasi edastamist liitumispunktist võrgu suunas [↑](#footnote-ref-2)